باندەیل پیاز لە وڵاتەگە بازی وە نرخەگەی کەن، ک پیاز کردە چشت کرانیگ وەدەس کەس نیەکەفێد، لە وەختیگ کۆنگرس فیلیپین لێکۆڵینەوە لە باوەت پیاز واز کرد، ئەرا رەسین وە بندروس گرانیی وە ماوەی چەن مانگیگ.
ئەراوە، زاوا و وەیوەیل لە فیلیپین، ئەو خوەراک دەگمەنە، ک وەدەس کەسیگ نیەکەفێد، لەجیای چەپکە گوڵ لەناو ئاهەنگ سوریان، و لە وینەیان گرنەی دەس.
لیکا بیوری، ئەو وەوی نووە، لە تەمەن ٢٨ ساڵان، لە شار ئیلویلو کەفتە ری، وەبان قالی ئاهەنگ سویرەگەی، نزیکەی ٥ کێلوگرام پیاز و باوەش گردیە.
ئامادەبویەیل سویرەگە، هەر یەکیگ لەلیان گڵای پیاز کردیەسە دەسوینک، و لە دەور مەچگی پیاز پیچاگە، و هاوڵەیل وەویەگە، ئەوانیش چەپکە پیاز وەدەس گردنە.
نرخ یەک کێلو پیاز لە وڵات فیلیپین لە تەشرین یەکەم ٢٠٢٢، ٢٠٠ بیسو بوی، ک ٣.٦٢ دۆلار کەێد، و ئیرنگە ئەرا ٦٠٠ بیسو گرانەو بوی، ک ١١.١٥ دۆلار کەێد.
